Zmluva o dielo

uzatvorená podľa 269 ods. 2 a § 536 a nasl. zákona č. 513/1991 Zb.

Obchodného zákonníka v platnom znení

(ďalej len „Zmluva“)

**Čl. I – Zmluvné strany**

**Objednávateľ: Obec Kučín**

so sídlom: Obecný úrad Kučín 77, 094 21 Nižný Hrabovec

zastúpený: Marcela Baškovská, starostka obce

kontaktná osoba:

IČO: 00332500

DIČ:

bankové spojenie:

IBAN:

(ďalej v texte ako „objednávateľ“)

a

**Zhotoviteľ:**

sídlo / miesto podnikania:

zapísaný v:

zastúpený:

vo veciach zmluvných:

vo veciach technických:

bankové spojenie:

IBAN:

IČO:

DIČ:

IČ DPH:

(ďalej v texte ako „zhotoviteľ“)

(ďalej v texte spolu objednávateľ a zhotoviteľ aj ako „zmluvne strany“)

**ČI. II – Predmet Zmluvy**

1. Zhotoviteľ sa zaväzuje vykonať riadne a včas pre objednávateľa, s odbornou starostlivosťou, na svoje náklady a nebezpečenstvo, dielo s názvom:

„Multifunkčné a detské ihrisko – Kučín“

v rozsahu, kvalite a v súlade podľa:

* **Kompletnej projektovej dokumentácie**, ktorej súčasťou je aj výkaz výmer (ďalej len „PD“), ktorá bola súčasťou Výzvy na predloženie ponuky,

**- rozpočtu zhotoviteľa** predloženého do verejného obstarávania objednávateľa na uzatvorenie tejto Zmluvy (ďalej len „rozpočet“), ktorý tvorí **prílohu č. 1** tejto Zmluvy,

**- podmienok verejného obstarávania** (v zmysle Výzvy na predkladanie ponúk), na základe ktorých bolo realizované verejné obstarávanie objednávateľa na realizáciu diela,

- **článku III. tejto Zmluvy** – termínov plnenia,

- **Stavebného povolenia** príslušného stavebného úradu, ktoré predloží objednávateľ zhotoviteľovi bezodkladne po obdŕžaní

(ďalej v texte ako „dielo, resp. predmet Zmluvy“).

1. Zhotoviteľ sa zaväzuje, že všetky práce na diele vykoná plne v súlade s platnou legislatívou, predpismi a rozhodnutiami tykajúcimi sa prác v čase ich realizácie a príslušnými STN.
2. Rozsah diela a jeho presná špecifikácia sú stanovené v PD, ktorá bola vypracovaná na základe požiadaviek objednávateľa, informácií, ako aj miestnej obhliadky. Zhotoviteľ podpisom tejto Zmluvy potvrdzuje, že sa v plnom rozsahu oboznámil s rozsahom a povahou predmetu tejto Zmluvy, s PD, podmienkami verejného obstarávania objednávateľa (súťažnými podkladmi), ako aj s ďalšími východiskovými podkladmi podľa tejto Zmluvy. Zhotoviteľovi sú známe technické, kvalitatívne a iné podmienky potrebné k zhotoveniu diela. Všetky úkony potrebné k zhotoveniu diela sú predmetom činnosti zhotoviteľa. Zhotoviteľ vyhlasuje, že je oprávnený a odborne spôsobilý vykonávať dielo podľa tejto Zmluvy, pričom disponuje takými kapacitami a odbornými znalosťami, ktoré sú k vykonaniu diela potrebné.
3. Objednávateľ, dielo vykonané riadne, včas, bez vád a nedorobkov, v súlade s platnými právnymi predpismi a v súlade s touto Zmluvou, resp. vykonane v súlade s písomnými dohodami zmluvných strán, prevezme a zaplatí zaň zhotoviteľovi dohodnutú cenu. Zmluvné

strany rozumejú, že objednávateľ nemá povinnosť prevziať dielo, ktoré by vykazovalo akékoľvek vady, nedorobky, a to ani v prípade, ak nebránia užívaniu diela.

1. Objednávateľ sa zaväzuje zabezpečiť koordinátora stavby pre bezpečnosť a ochranu zdravia pri práci podľa platných právnych predpisov, a to až do odovzdania a prevzatia diela.

**6.** V prípade vzniku potreby (potreba zmeny, resp. doplnenia existujúcej PD), je zhotoviteľ povinný vypracovať dielenskú projektovú dokumentáciu dodávaných časti diela, pričom uvedené je zahrnuté v plnom rozsahu v cene diela.

**Čl. III – Termín plnenia diela**

1.

**1.1** Termín odovzdania / prevzatia staveniska:

**1.2** Termín začatia prac:

**1.3** Termín ukončenia prac:

**1.4** Termín odovzdania diela:

**Určuje objednávateľ po podpise Žiadosti o NFP.**

**2.** Zhotoviteľ je povinný bezodkladne, najneskôr do 2 pracovných dní od vzniku udalosti, vždy písomne ako aj ústnou formou /aj telefonicky/, informovať objednávateľa o vzniku akejkoľvek udalosti, ktorá bráni alebo sťažuje realizáciu predmetu Zmluvy s dôsledkom predĺženia lehoty na odovzdanie diela, zároveň s dôsledkom predĺženia lehôt uvedených v harmonograme prác, ako aj o oprávnených dôvodoch takejto udalosti. Ak dôjde k zdržaniu prác, musí zhotoviteľ preukázať, že bolo vyvolané okolnosťami, na ktoré sa odvoláva. V prípade porušenia tohto ustanovenia má objednávateľ právo, za každé aj jednotlivé porušenie, na úhradu zmluvnej pokuty vo výške 1.000,- €. Ustanovenie o náhrade škody týmto nie je dotknuté.

**3.** V prípade, ak sa počas realizácie diela vyskytnú akékoľvek prekážky (s výnimkou tých, ktoré by mohol spôsobiť objednávateľ), ktoré by pripadne mohli mať za následok posunutie ktoréhokoľvek termínu zhotovenia diela alebo jeho časti v zmysle tejto Zmluvy, zhotoviteľ sa zaväzuje vykonať všetky možne a dostupne opatrenia na odstránenie hrozby omeškania na vlastné náklady bez nároku ich uplatnenia voči objednávateľovi. Zhotoviteľ sa zaväzuje najmä, nie však výlučne navýšiť kapacity svojich pracovníkov bez akéhokoľvek obmedzenia a obstarať s tým súvisiace mechanizmy za účelom realizácie diela.

**4.** Dielo podľa tejto Zmluvy bude v čase odo dňa začatia prac, do ukončenia prac, podľa ods. 1 bod 1.2 a 1.3, vykonávane v termínoch podľa harmonogramu prác, ktorý predloží zhotoviteľ objednávateľovi v lehote do 5. pracovných dní odo dňa účinnosti tejto Zmluvy.

**5**. Dielo podľa tejto Zmluvy bude zhotoviteľom dokončené a objednávateľovi odovzdané v termíne dojednanom v ods. 1, bode 1.4 tohto článku; pokiaľ nedôjde k okolnostiam na základe ktorých môže dôjsť k odovzdaniu diela v neskoršom čase (napr. z dôvodu oprávneného pozastavenia stavby a pod.).

1. Ak posledný deň lehoty alebo termínu určeného pre plnenie povinností uvedených v tejto Zmluve pripadne na sobotu, nedeľu, alebo iný deň pracovného voľna alebo pracovného pokoja, zhotoviteľ je povinný dielo riadne zhotovené odovzdať v najbližší pracovný deň nasledujúci po dni pracovného voľna alebo pracovného pokoja.

**7**. Ak by v priebehu realizácie diela došlo k rozporom medzi objednávateľom a zhotoviteľom, nesmie dôjsť k zastaveniu, oneskoreniu alebo inému ovplyvneniu prác zhotoviteľom; okrem prípadov uvedených v ust. § 551 ods. 1 Obch. zák. a § 552 ods. 1 Obch. zák..

**Čl. IV – Miesto vykonania predmetu Zmluvy**

**1**. Miestom vykonania diela je obec Kučín (ďalej spolu v texte aj ako „stavenisko“) v zmysle PD.

**Čl. V – Cena diela**

**1.** Za zhotovenie diela, ktoré je predmetom tejto Zmluvy, zaplatí objednávateľ zhotoviteľovi pevne dojednanú cenu za dielo vo výške .......................... € bez DPH (slovom jednostodvanásťtisícpäťstodvanásť EUR), t. j. ....................... € vrátane príslušnej DPH (slovom .................. EUR).

**1.1** V súlade so zákonom o cenách č. 18/1996 Z. z. je cena diela stanovená ako pevná a predaný rozsah diela nebude nikdy menená.

**1.2** Cena dojednaná zmluvnými stranami vychádza z cenovej ponuky zhotoviteľa – priloženého rozpočtu zaokrúhleného na dve desatinné miesta (Pri stanovovaní celkovej ceny položky je nutné prenásobiť množstvo jednotkovou cenou a zároveň hodnotu zaokrúhliť na 2 desatinné miesta. Do bunky je potrebne zadať vzorec =ROUND(A1xB1;2), ktorý tvorí prílohu č. 1 tejto Zmluvy, a ktorá je kompletná. Za správnosť kalkulácie zodpovedá zhotoviteľ. Zmluvné strany sa výslovne dohodli na aplikácii ustanovenia § 547 ods. 1 Obchodného zákonníka v platnom znení, t .j. jednostranne dodatočne zvýšenie ceny zhotoviteľom nie je možné a cena je pevná. Takto určená dohodnutá cena za dielo je reálna, pokrýva všetky náklady spojené so splnením záväzkov podľa tejto Zmluvy a zhotoviteľ nemá nárok na zvýšenie ceny, ktorý vyplynie ako dôsledok chýb alebo zanedbania povinnosti pri príprave súťažnej ponuky. Takto vzniknuté dodatočné náklady znáša zhotoviteľ.

**2.** V cene sú zahrnuté všetky náklady potrebné na zhotovenie diela podľa tejto Zmluvy. Zhotoviteľ nie je oprávnený účtovať objednávateľovi žiadne iné finančne čiastky, ako sú dojednané v tejto Zmluve.

**3.** Nárok zhotoviteľa na zaplatenie ceny za dielo vzniká riadnym, včasným, bez vád a nedorobkov vykonaním diela, ktoré bude overené úspešným vykonaním skúšok a jeho prevzatím objednávateľom, pokiaľ nie je v tejto Zmluve dojednané inak.

**4.** V dohodnutej cene sú zahrnuté všetky práce a dodávky vrátane vedľajších, pomocných a doplnkových výkonov a zariadenie staveniska, ktoré patrí k úplnému a bezchybnému vykonaniu predmetu diela.

**5.** Vlastníkom zhotovovaného diela je objednávateľ. Pre vylúčenie akýchkoľvek pochybností objednávateľ sa stáva vlastníkom akéhokoľvek materiálu a technológie jeho zapracovaním do diela, bez ohľadu na skutočnosť, či je alebo nie je možné tieto materiály a technológie oddeliť bez znehodnotenia diela.

**Čl. VI – Financovanie, fakturácia a platenie za vykonanie diela**

1. Objednávateľ zaplatí zhotoviteľovi za riadne a včas zhotovené dielo dojednanú cenu, spôsobom a v lehotách nižšie uvedených.
2. Zmluvne strany sa dohodli, že objednávateľ bude platiť dojednanú cenu za dielo v platbách, na základe výkazu skutočne zrealizovaných prác a dodávok zhotoviteľa, odsúhlasených a podpísaných objednávateľom, resp. osobou na to v Zmluve oprávnenou (ďalej len „výkaz prac“), a to na základe jednotlivých čiastkových daňových dokladov - faktúr, ktoré vystaví zhotoviteľ v súlade s príslušnými predpismi platnými v čase ich vystavenia.

**3**. Osoba splnomocnená objednávateľom vykoná kontrolu správnosti každého jednotlivého výkazu prác, a vráti ho zhotoviteľovi parafovaný do 6 dní od jeho predloženia. V súlade s potvrdeným, podpísaným výkazom prác zo strany objednávateľa, vystaví zhotoviteľ faktúru tak ako je nižšie uvedené. Ako podklad k fakturácii sa použije tento výkaz prác. Súpis odpracovaných hodín podľa stavebného denníka nemôže slúžiť ako podklad k fakturácii a faktúra vystavená iba na tomto podklade bude zhotoviteľovi vrátená ako neoprávnená. V prípade, keď objednávateľ s niektorými položkami výkazu prác nebude súhlasiť, vyznačí ich a dohodne sa so zhotoviteľom tak, aby tento mohol faktúrovať aspoň položky nesporne v dohodnutej miere. Ak nedôjde celkovo k dohode, tak sporné položky budú riešene v rámci ďalšej faktúry, pokiaľ nebudú objednávateľom celkom oprávnene odmietnuté.

**4.** Zmluvné strany sa dohodli, že fakturácia bude priebežná v zmysle podpísanej Zmluvy o nenávratných finančných prostriedkov.

V zmysle uvedeného je zhotoviteľ povinný ku každej faktúre priložiť všetky prislúchajúce podklady v zmysle tejto Zmluvy, a to najmä:

- zápisnice, protokoly a osvedčenia o vykonaných skúškach;

- vyhlásenia o zhode použitých výrobkov;

- 1x kópiu stavebného denníka v rozsahu fakturovaného obdobia a zrealizovaných prác a zabudovaných materiálov;

- certifikáty výrobkov, ktoré podliehajú povinnej certifikácii;

- záručné listy;

- manuály na servis a obsluhu;

- osvedčenie o akosti a kompletnosti,

- výsledky skúšok, certifikáty, osvedčenia o vykonaných skúškach použitých materiálov a výrobkov, revízne správy

- doklady o spôsobe likvidácie odpadov (vážne lístky, evidenčné listy odpadov, hlásenia o vzniku odpadu),

- smenovky

- ako aj príslušnú fotodokumentáciu k faktúrovanej čiastke; a to ku všetkým prácam, materiálom, službám a pod. dodaným v zmysle odsúhlaseného a podpísaného toho ktorého konkrétneho výkazu prác.

**5.** Zmluvné strany si dohodli splatnosť ktorejkoľvek faktúry 90 dní odo dňa jej doručenia objednávateľovi. Faktúra musí okrem bežných náležitostí a príloh, obsahovať aj vyúčtovanie celého rozsahu prác tvoriacich predmet tejto Zmluvy, a to na základe výkazu prác.

**6**. Zaplatením ktorejkoľvek faktúry sa rozumie odpísanie finančných prostriedkov z účtu objednávateľa.

**7.** V prípade vrátenia faktúry zhotoviteľa objednávateľom, pre chybné vyúčtovanie ceny alebo nesprávne uvedenie iných podstatných údajov podľa zákona, resp. v prípade absencie príloh v zmysle tejto Zmluvy, tuto je povinný zhotoviteľ opraviť v čo najkratšom možnom termíne. Počas tohto obdobia nie je objednávateľ s platbou v omeškaní; nová lehota splatnosti začne plynúť dňom doručenia opravenej faktúry.

**8**. Žiadna zo zmluvných strán nie je oprávnená postúpiť prípadné pohľadávky voči druhej strane tretej osobe, bez predchádzajúceho písomného súhlasu druhej strany, pod následkom neplatnosti takéhoto úkonu. Obsah tejto Zmluvy sa nesmie stať akýmkoľvek zabezpečovacím prostriedkom druhej zmluvnej strany.

**Čl. VII – Stavenisko**

**1.** Stavenisko, odovzdá objednávateľ zhotoviteľovi k prevzatiu v termíne v súlade s čl. III tejto Zmluvy, o čom zmluvné strany spíšu „Zápis o odovzdaní / prevzatí staveniska“; pričom zhotoviteľ je povinný stavenisko od objednávateľa prevziať v určený deň. Súčasťou tohto protokolu bude aj fotodokumentácia stavu staveniska.

**2.** Zhotoviteľ je povinný zoznámiť sa po prevzatí staveniska s rozmiestnením a trasou podzemných vedení a inžinierskych sietí na stavenisku, rozvodov, inštalácii a prvkov budovy, ako aj pôvodnou projektovou dokumentáciou skutočného vyhotovenia, zeleňou a inými cudzími objektmi a dbať na to, aby v priebehu realizácie diela nedošlo k ich poškodeniu. Zhotoviteľ sa zaväzuje pred začatím stavebných prác na diele zabezpečiť skutočné vytýčenie inžinierskych sietí v dotknutej časti areálu výstavbou, pričom uvedené je v plnom rozsahu zahrnuté v cene diela.

**3.** Zhotoviteľ sa zaväzuje pred začatím prác na diele skoordinovať plán výstavby tak, aby nenarúšal proces výučby a v prípade realizácie za prevádzky školy.

**4.** Zhotoviteľ je povinný na stavenisku zachovávať čistotu a poriadok, robiť denný poriadok pracoviska, v súlade sa zákonom o odpadoch odstraňovať na svoje náklady a bez omeškania odpady vzniknuté jeho činnosťou. Pokiaľ dôjde činnosťou zhotoviteľa k znečisteniu priľahlých komunikácii a plochy, a to i mimo areálových či iných plôch, je zhotoviteľ povinný tieto na svoje náklady neodkladne vyčistiť, ako aj tieto kropiť, aby sa zamedzilo prašnosti; pričom uvedené opatrenie na zamedzenie prašnosti sa použije na celé stavenisko. Ak poruší zhotoviteľ povinnosť podľa tohto bodu, a napriek upozorneniu objednávateľa v stavebnom denníku neporiadok v lehote určenej objednávateľom neodstráni, resp. nezamedzí prašnosti, je objednávateľ oprávnený po predchádzajúcom upozornení urobiť poriadok ako aj zabezpečiť kropenie na zamedzenie prašnosti na náklady zhotoviteľa.

**5.** Zhotoviteľ sa ďalej zaväzuje nenarušiť trvalý a bezpečný príchod a príjazd k objektom v blízkosti staveniska a to počas celej doby výstavby.

**6**. Objednávateľ bude mať na stavenisku stavebnotechnický dozor a autorský dozor, čo berie zhotoviteľ na vedomie. Kedykoľvek v priebehu realizácie diela bude prostredníctvom neho najmä sledovať, či práce sú vykonávané podľa zmluvných podmienok, technických noriem a iných právnych predpisov.

- Stavebnotechnický dozor bude zabezpečovať objednávateľ.

- Autorský dozor bude znášať na vlastné náklady objednávateľ .

**7**. Zhotoviteľ je povinný zabezpečiť účasť svojich pracovníkov na preverovaní svojich dodávok a prác, ktoré bude vykonávať stavebnotechnický dozor a autorský dozor a robiť okamžité opatrenia na odstránenie vytknutých závad. Zhotoviteľ zabezpečí na stavenisku svojho stavbyvedúceho, ktorého meno oznámi písomne objednávateľovi najneskôr v deň prevzatia staveniska.

**8**. Zhotoviteľ zabezpečí pri realizácii prác za každých okolností prísnu disciplínu a poriadok medzi svojimi pracovníkmi a pracovníkmi všetkých svojich subdodávateľov.

**9**. Zhotoviteľ vylúči zo staveniska všetky osoby, proti ktorým bude mať objednávateľ odôvodnené námietky. Uvedené námietky sa môžu týkať nedodržiavania pokynov a postupov na stavenisku, nedbanlivosti, nekompetentnosti, nedostatku zručnosti alebo pracovitosti, porušovania bezpečnostných pravidiel alebo pravidiel a pokynov týkajúcich sa dôvernosti a ďalších nedostatkov. Vylúčenie takýchto pracovníkov zo staveniska sa vykoná tak, aby tým objednávateľovi nevznikli žiadne náklady.

**10**. Pri realizácii prác je zhotoviteľ povinný dodržiavať všetky platné právne predpisy týkajúce sa najmä bezpečnosti a ochrany zdravia pri práci a požiarnej ochrany a nakladaní s odpadmi. Zhotoviteľ je zodpovedný za informovanie svojich zamestnancov o bezpečnostných a požiarnych predpisoch a za ich školenie a vybavenie.

**11.** Zhotoviteľ je povinný stavenisko ku dňu odovzdania diela vyčistiť a odovzdať v prevádzkyschopnom stave o čom spíšu zmluvné strany protokol. Súčasťou tohto protokolu bude aj príslušná fotodokumentácia stavu staveniska.

**12**. Zhotoviteľ sa zaväzuje si zriadiť prípojky všetkých potrebných sietí pre potreby a prevádzku stavby a staveniska a uhradiť na vlastné náklady sumu skutočného odberu energií.

**13.** Pred zahájením prác zhotoviteľ zabezpečí fotodokumentáciu skutkového stavu terénu a dotknutých objektov v mieste celej stavby diela, na vlastné náklady. Táto dokumentácia bude súčasťou dokumentácie k prevzatiu diela objednávateľom.

**14.** Zhotoviteľ sa zaväzuje počas večernej a nočnej doby vylúčiť prevádzku ťažkých stavebných strojov a nákladných vozidiel (ich prevádzku sústrediť v rozmedzí od 7.00 hod. do 18.00 hod., rešpektovať nariadenia vedenia školy o výluke hlučných prác vo výnimočných prípadoch ako je napr. testovanie žiakov a podobné.

**15.** Zhotoviteľ je povinný vytvoriť objednávateľovi na vykonávanie kontroly primerané podmienky na stavenisku, poskytnúť mu potrebnú súčinnosť a byť prítomný pri vykonávaní kontroly.

**Čl. VIII. – Stavebný denník**

**1.** Zhotoviteľ (stavbyvedúci zhotoviteľa) je povinný viesť odo dňa prevzatia staveniska o prácach, ktoré vykonáva, stavebný denník s minimálne dvomi kópiami, z ktorých je jedna pre objednávateľa.

**2**. Povinnosť viesť stavebný denník sa končí odovzdaním a prevzatím diela zo strany objednávateľa, ako celku.

**3.** K zápisom v stavebnom denníku sa budú obidve zmluvné strany vyjadrovať do 5 pracovných

dní od vykonania zápisu druhou zmluvnou stranou.

**4.** Stavebný denník bude počas realizácie prác uložený u stavbyvedúceho. Objednávateľ má právo denne na jednu kópiu zápisov zo Stavebného denníka, ktoré odovzdá zhotoviteľ, resp. stavbyvedúci zhotoviteľa, stavebno-technickému dozoru objednávateľa.

**5**. Stavebný denník bude obsahovať najmä: dátum, údaje o počasí, údaje o pracovnej dobe, pracovníci a ich počty, mechanizmy, časový postup prác na stavbe, výkaz výmer dodávok, stavebných prác podľa objektov. Taktiež prerušenie prác s odôvodnením, záznamy o okolnostiach, ktoré majú vplyv na postup prác, záznamy o vykonaných skúškach, zmeny a odchýlky vykonávaných prác od schválenej PD, zápisy o dohodách zhotoviteľa s objednávateľom a projektantom, požiadavky oprávnených osôb na odstránenie nedostatkov, škody na stavbe, zoznampríloh a dokladov stavebného denníka.

**Čl. IX – Projektová dokumentácia**

**1**. Po skončení prác zhotoviteľ zabezpečí spracovanie a overenie kompletnej projektovej dokumentácie skutočného vyhotovenia stavby/diela.

**2.** Pokiaľ nie je uvedené, alebo dohodnuté inak, pod pojmom „kompletný“ sa rozumie taký rozsah projektovej dokumentácie, ktorý postačuje na opísanie vykonaných prác a prijatého technického riešenia, a ktorým sa zabezpečí aktualizácia tej časti jestvujúcej projektovej dokumentácie, ktorá bola vykonanými prácami dotknutá.

**Čl. X – Odovzdanie a prevzatie diela**

**1.** Zhotoviteľ diela najneskôr 4 pracovné dni pred ukončením prác vopred oznámi objednávateľovi, že práce na diele alebo jeho časti sú pripravené k odovzdaniu a prevzatiu.

**2.** Splnenie dodávky diela:

a) povinnosť dodať je splnená riadnym a včasným vykonaním zmluvne objednanej dodávky diela v celom rozsahu,

b) povinnosť prevziať je splnená vyhlásením objednávateľa v protokole o odovzdaní a prevzatí, že dodávku diela preberá.

**3.** O prevzatí diela alebo jeho časti spíšu zmluvné strany „Protokol o odovzdaní a prevzatí“, ktorý bude obsahovať najmä zhodnotenie akosti vykonaných prác, stanovisko zhotoviteľa a objednávateľa, ako i vyhlásenie objednávateľa, že odovzdané dielo preberá.

**4.** Vlastníkom zhotovovaného diela je objednávateľ, zhotoviteľ znáša nebezpečenstvo škody na zhotovovanej veci až do momentu podpísania Protokolu o odovzdaní a prevzatí celého diela.

**5.** Zhotoviteľ dodá objednávateľovi najneskôr 4 dni pred odovzdaním diela všetku náležitú dokumentáciu k odovzdaniu a prevzatiu a užívaniu dokončeného diela, všetku potrebnú dokumentáciu ku kolaudácii diela a pod. (uvedené je v plnom rozsahu zahrnuté v cene diela) najmä nie však výlučne v rozsahu:

- 6 x projekt skutočného vyhotovenia stavby a výrobnú dokumentáciu na podklade geodetického zamerania skutkového stavu: 5 pare v tlačenej forme + 1 pare v digitálnej forme vo formáte dwg a ucelené vo formáte pdf,

- zápisnice, protokoly a osvedčenia o vykonaných skúškach;

- vyhlásenia o zhode použitých výrobkov;

- 1x kópiu stavebného denníka;

- certifikáty výrobkov, ktoré podliehajú povinnej certifikácií;

- záručné listy;

- manuály na servis a obsluhu;

- osvedčenie o akosti a kompletnosti,

- výsledky skúšok, certifikáty, osvedčenia o vykonaných skúškach použitých materiálov a výrobkov, revízne správy

- doklady o spôsobe likvidácie odpadov (vážne lístky, evidenčné listy odpadov, hlásenia o vzniku odpadu)

- výsledky reálneho merania hluku, preukazujúce ochranu chránených vnútorných priestorov od zdrojov hluku z vonkajšieho aj vnútorného prostredia v zmysle vyhlášky MZ SR č. 549/2007 Z. z.

- smenovky

- 2x geodetické zameranie celej stavby vrátane inžinierskych sietí, vonkajších rozvodov, spevnených plôch a pod. a doklad o zanesení do digitálnej mapy vrámci katastrálneho územia objednávateľa: 2 pare v tlačenej forme + 1 pare v digitálnej forme vo formáte dwg

- 5x geometrický plán na zameranie dokončenej stavby (diela) v tlačenej forme + 1x v digitálnej forme (vo formáte dwg alebo ekvivalent)

- príslušnú fotodokumentáciu; bez vyššie uvedených dokladov nie je možné považovať dielo za dokončené a prevziať ho.

Z uvedeného vyplýva, že chýbajúce doklady, až do doby ich predloženia, sú považované za vadu, ktorá bráni užívaniu diela.

**6.** Zhotoviteľ je povinný vyzvať objednávateľa na kontrolu prác, ktoré v ďalšom pracovnom postupe budú zakryté alebo sa stanú neprístupnými, a to 3 dni pred ich zakrytím; v prípade porušenia tohto dojednania má objednávateľ právo vykonať prípadnú previerku na náklady a ťarchu zhotoviteľa. V prípade zakrytých prác je zhotoviteľ povinný pred ich zakrytím vyhotoviť fotodokumentáciu a túto priložiť k jednotlivým faktúram a súpisom prác.

**7.** Objednávateľ si vyhradzuje právo vykonať previerky pri dokončení diela (ďalej len „previerky“) za účelom overenia riadneho ukončenia diela v súlade s podmienkami tejto Zmluvy. Ak dielo ako celok alebo akákoľvek jeho časť neprejde previerkami, potom bude zhotoviteľ povinný promptne odstrániť všetky vady alebo iné nedostatky, v dôsledku ktorých dielo neprešlo previerkami a objednávateľ môže odmietnuť prevziať dielo. Ak sa previerkami nezistí žiadna vada diela a dôjde kvôli vykonávaniu previerok diela objednávateľom k odloženiu prevzatia diela, zhotoviteľ nie je v omeškaní s odovzdaním diela.

**8.** Zhotoviteľ sa zaväzuje spracovať podrobný a presný návod na údržbu diela a obsluhu zariadení s určením termínov, spôsobu údržby a servisu diela (ďalej v texte ako „návod“) vrátane starostlivosti a ošetrenia zelene, a tento dať na odsúhlasenie objednávateľovi, a to najneskôr pri odovzdaní a prevzatí diela; pričom cena za tento návod je plne zahrnutá v cene diela v zmysle tejto Zmluvy a zhotoviteľ nemá právo na uhradenie akejkoľvek ďalšej sumy. Vypracovanie a dopĺňanie návodu plne pokrýva cena diela, vrátane rozborov a iných foriem

prieskumov, ktoré bude vyžadovať stav a prevádzka diela.

**Čl. XI - Práva a povinnosti zmluvných strán**

**1.** *Zhotoviteľ*

**1.1** Zhotoviteľ je povinný vykonať dielo riadne, včas, bez vád a nedorobkov na svoje náklady, na svoje nebezpečenstvo a v dojednanom termíne vykonania diela ho odovzdať objednávateľovi

**1.2** Zhotoviteľ diela môže poveriť vykonaním diela inú osobu (subdodávateľa), pričom v zmysle ust. § 41 ods. 1 písm. b) zákona č. 343/2015 Z. z. o verejnom obstarávaní v znení neskorších predpisov (ďalej v texte ako „zákon o VO“) je zhotoviteľ oprávnený vykonať práce na diele prostredníctvom subdodávateľa, ktorý spĺňa podmienky týkajúce sa osobného postavenia a neexistujú u neho dôvody na vylúčenie podľa § 40 ods. 6 písm. a) až h) a ods. 7 zákona o VO (ďalej len „podmienky“).

Zhotoviteľ v súlade s ust. § 41 ods. 3 zákona o VO uvádza, v prípade využitia subdodávateľov na vykonanie diela (údaje sa neuvádzajú o dodávateľovi tovaru)

• údaje o všetkých známych subdodávateľoch,

• údaje o osobách oprávnených konať za subdodávateľa v rozsahu – meno a priezvisko, adresa pobytu, dátum narodenia

.........................................................................................

V súlade s ust. §41 ods. 4 zákona o VO sa zároveň zhotoviteľ zaväzuje oznámiť bezodkladne akúkoľvek zmenu údajov o subdodávateľoch (v prípade, ak ich využije) podľa predchádzajúceho odseku, ako aj údaj, či noví subdodávatelia spĺňajú podmienky určené v tomto bode Zmluvy; a to najneskôr v deň zmeny subdodávateľa písomne.

V prípade, ak subdodávateľ nespĺňa podmienky, je zhotoviteľ povinný, najneskôr do 5 pracovných dní doručiť objednávateľovi písomne návrh nového subdodávateľa.

Pri vykonávaní diela inou osobou má zhotoviteľ zodpovednosť, akoby dielo vykonával sám. Objednávateľ má právo vyjadrovať sa k navrhovaným subdodávateľom a v prípade, že s niektorým(-i) navrhovaným(-i) subdodávateľom (-mi) nesúhlasí, má právo to zaznačiť v stavebnom denníku a zhotoviteľ má povinnosť sa k takejto námietke vyjadriť kvalifikovaným spôsobom. Zhotoviteľ je povinný viesť zoznam subdodávateľov s presným určením vykonávaných prác. Porušenie tohto bodu sa považuje za podstatné porušenie tejto Zmluvy, s možnosťou odstúpenia od zmluvy, pričom v prípade jeho porušenia má objednávateľ možnosť na úhradu zmluvnej pokuty voči zhotoviteľovi vo výške 1.000,- € za každé aj jednotlivé porušenie; ustanovenia o náhrade škody týmto nie sú dotknuté.

**1.3** Zhotoviteľ, najneskôr v deň začatia prác /vykonávania diela/ určí zodpovedného a kompetentného zástupcu, ktorý bude trvalo riadiť práce na stavenisku.

**1.4** Zhotoviteľ je povinný pred nástupom na realizáciu prác podľa tejto Zmluvy zabezpečiť pre svojich pracovníkov absolvovanie vstupných školení a testov z PO a BOZP platných v Slovenskej republike. Zhotoviteľ v plnom rozsahu zodpovedá za požiarnu ochranu diela a bezpečnosť pri práci a bezpečnosť technických zariadení pri realizácii stavebných prác v súlade s ustanoveniami prísl. právnych predpisov.

**1.5** Zhotoviteľ môže stavbu zabezpečovať len prostredníctvom zamestnancov, resp. tretích osôb, ktorí majú požadovanú kvalifikáciu, ktorí vykonávajú potrebné práce podľa zmluvne dohodnutých podmienok a v primeranom čase.

**1.6** Zhotoviteľ predloží stavebnotechnickému dozoru objednávateľa zoznam technikov, resp. zoznam pracovníkov, ktorí sa budú podieľať na realizácii tohto diela a zaväzuje sa, že uvedení pracovníci budú rešpektovať pokyny zástupcu objednávateľa. V prípade nerešpektovania zástupcu objednávateľa má stavebnotechnický dozor objednávateľa právo zakázať vstup príslušným pracovníkom zhotoviteľa na stavenisko a zhotoviteľ je povinný tento zákaz rešpektovať.

**1.7** Stroje, zariadenia, konštrukcie a materiál (t. j. všetky veci, ktoré sú potrebné na vykonanie diela) dodá zhotoviteľ na svoje náklady a nebezpečenstvo. Zhotoviteľ zabezpečí na svoje náklady ich dopravu a skladovanie vrátane presunu zo skladu na stavenisko (montážne pracovisko).

**1.8** Zhotoviteľom použité stavebné materiály, výrobky, konštrukcie a zariadenia musia mať také vlastnosti, aby pri predpokladanej životnosti stavby a bežnej údržbe spĺňali okrem platných STN a EN a iných nadväzných predpisov aj vysoké estetické nároky určené projektom stavby/diela. Zhotoviteľ sa zaväzuje počas realizácie diela zabezpečovať kontrolné skúšky použitých materiálov ako aj stavebných častí diela podľa platných STN a EN. Ak materiály, alebo stavebné časti pochádzajú od výrobcu, ktorý podlieha permanentnému dohľadu, alebo kontrole zodpovedajúcej štátnej skúšobne, objednávateľ môže po dohode so zhotoviteľom od skúšok upustiť za podmienky, že zhotoviteľ predloží potvrdenie o kvalite priamo od výrobcu. Všetok materiál, časti, komponenty a zariadenia použité na stavbu diela budú (i) nové, (ii) takého typu a na taký účel, na ktorý majú byť používané podľa požiadaviek tejto Zmluvy, (iii) najlepšej kvality a stupňa medzi podobnými typmi, bez vád a chýb. Objednávateľ si vyhradzuje právo určiť výrobcov určitých materiálov, komponentov a zariadenia, avšak za predpokladu prístupnosti takých materiálov, komponentov a zariadenia a ich cenovej úrovni zodpovedajúcej podmienkam tejto Zmluvy. Práce, ktoré nie sú v súlade s týmito požiadavkami, vrátane neschválených a riadne neautorizovaných náhrad, môžu byť považované za vadné.

**1.9** Pri vykonávaní diela postupuje zhotoviteľ samostatne, pričom je viazaný pokynmi objednávateľa. Zhotoviteľ je povinný s odbornou starostlivosťou skúmať, či pokyny mu dané objednávateľom sú vhodné k vykonaniu diela. V prípade, ak zhotoviteľ bez zbytočného odkladu neupozorní objednávateľa na nevhodnosť týchto pokynov, zodpovedá za vady diela, ktoré boli týmito pokynmi spôsobené. V prípade, ak bude objednávateľ písomne trvať na svojich pokynoch napriek skutočnosti, že bol na dôvod ich nevhodnosti zhotoviteľom upozornený, nezodpovedá zhotoviteľ za vady diela priamo spôsobené nevhodnosťou týchto pokynov.

**1.10** Zhotoviteľ je povinný vynaložiť odbornú starostlivosť na zistenie skrytých prekážok, ktoré sa týkajú miesta, kde má byť dielo vykonávané. V prípade, že zistí takéto prekážky a tieto prekážky znemožňujú vykonanie diela riadnym spôsobom, je povinný bez akéhokoľvek odkladu na to upozorniť objednávateľa a navrhnúť mu primeranú zmenu diela. V prípade, ak zhotoviteľ porušil svoju povinnosť tieto prekážky zistiť, má objednávateľ právo na náhradu škody, ktorá mu tým vznikla, inak nemá žiadna zo zmluvných strán na náhradu škody nárok. Ak zhotoviteľ zistí na stavenisku také prekážky, ktoré mu bránia zhotoviť dielo riadne a včas, je povinný ihneď takéto prekážky oznámiť objednávateľovi a ak sa nedajú odstrániť, navrhnúť objednávateľovi iné vhodné riešenie. Zhotoviteľ je povinný skontrolovať všetky plány a technické podklady a písomne upozorniť objednávateľa na ich nekompletnosť alebo nedokonalosť.

**1.11** Zhotoviteľ poskytne zástupcom objednávateľa úplný a nerušený prístup na Stavenisko a ku všetkej dokumentácii súvisiacej s realizáciou diela.

**1.12** Zhotoviteľ vyhlasuje, že má uzatvorené poistenie majetku a zodpovednosti za škodu spôsobenú tretím osobám v súvislosti s jeho činnosťou a prevádzkou. Tieto poistenia sa zhotoviteľ zaväzuje udržiavať v platnosti po celý čas platnosti a účinnosti tejto Zmluvy.

Zhotoviteľ je povinný uvedené poistenia preukázať objednávateľovi na jeho požiadanie bezodkladne; v prípade porušenia tohto dojednania má právo objednávateľ od tejto Zmluvy odstúpiť a zároveň právo požadovať zmluvnú pokutu vo výške 5.000,- € za každé aj jednotlivé porušenie; ustanovenie o náhrade škody týmto nie je dotknuté.

**1.13** Zhotoviteľ zodpovedá za čistotu a poriadok na mieste zhotovovania diela, Stavenisku a je povinný na vlastné náklady odstrániť odpady, ktoré vznikli v dôsledku jeho činnosti; príslušné doklady o naložení s odpadom je povinný odovzdať objednávateľovi v rámci príslušných čiastkový faktúr, najneskôr pri odovzdaní diela. Zhotoviteľ sa zaväzuje všetku ním spôsobenú sutinu, odpadový a obalový materiál sám priebežne odstraňovať minimálne raz za týždeň. Zhotoviteľ je povinný uvoľniť stavenisko v lehote uvedenej v preberacom protokole vyhotovenom najneskôr ku dňu splatnosti záverečnej faktúry.

**1.14** Zhotoviteľ je povinný na vlastné náklady zabezpečiť všetky povinnosti pôvodcu odpadu, najmä odber vzoriek a analýzu jeho vlastností a zloženia kvalifikovanou osobou a následné zabezpečenie zaradenia odpadu podľa Katalógu odpadov v zmysle § 107 písm. h) zákona o odpadoch v prípade vzniku nebezpečného odpadu. Ďalšie nakladanie s prípadným nebezpečným odpadom zabezpečí ďalej na vlastné náklady objednávateľ.

**1.15** Stráženie stavby, vrátane svojich zariadení a materiálov si po dobu výstavby zabezpečuje zhotoviteľ.

**1.16** Zodpovedný pracovník zhotoviteľa poverený rozhodovaním o všetkých záležitostiach spojených s realizáciou diela je povinný sa zúčastniť 1x týždenne a v prípade potreby i v kratšom intervale kontrolnej porady o priebehu stavebných a ďalších uskutočnených prác, ktorú zvolá stavebnotechnický dozor objednávateľa.

**1.17** Zhotoviteľ sa zaväzuje pri všetkých stavebných prácach, ktorými bude dotknutá zeleň dodržiavať Všeobecne záväzné nariadenie objednávateľa č. 3/1996 o starostlivosti o zeleň, ako aj dodržiavanie STN 83 70 10 – Ochrana prírody. Ošetrovanie, udržiavanie a ochrana stromovej vegetácie, a to najmä v rozsahu:

- koruny drevín chrániť pred poškodením vyväzovaním a odborným orezom konárov

- kmene drevín chrániť debnením

- koreňovú sústavu chrániť podkopávaním a ručným hĺbením výkopov vo vzdialenosti

min. 2,5 metra od päty kmeňa, pričom sa nesmú prerušiť korene hrubšie ako 3 cm (v nevyhnutých prípadoch je možné korene prerušiť rezom, pričom sa rezné miesta ošetria)

- neskladovať v okolí koreňového priestoru návažku zeminy, stavebného odpadu alebo stavebného materiálu, pričom po odkrytí koreňovej sústavy drevín je nutné vykonať bez prieťahov opatrenia zamedzujúce usychaniu koreňov – zakrytie, zaliatie.

**1.18** Zhotoviteľ sa zaväzuje vykonávať pravidelné čistenie komunikácií pri výjazdoch vozidiel zo stavby ako aj kropenie a čistenie komunikácií, chodníkov a verejných priestranstiev k priľahlej stavbe, ako aj zabezpečiť opatrenia na obmedzovanie prašnosti na stavenisku, spočívajúce v opakovanom kropení staveniska a prebiehajúcich prípadných prác na stavenisku, a to počas celej realizácie diela vždy bezodkladne po znečistení, do termínu odovzdania diela v zmysle čl. III. tejto Zmluvy.

**1.19** V prípade, že termín realizácie výsadby vychádza na leto, zhotoviteľ výsadieb sa musí postarať o okamžité nakontajnerovanie stromov po vyzdvihnutí u dodávateľa, v prípade, že tieto dreviny nie sú zakúpené priamo v kontajneroch;

**1.20** Zhotoviteľ sa zaväzuje výkopovú zeminu počas výstavby monitorovať na prítomnosť nebezpečných látok a v prípade zistenia ich prítomnosti, zeminu dekontaminovať.

**1.21** Zhotoviteľ berie na vedomie, že je povinný sa v plnom rozsahu riadiť maximálnym prípustným zaťažením stavieb v zmysle PD; v prípade porušenia tohto ustanovenia je povinný uhradiť vzniknutú škodu v plnom rozsahu.

**1.22** Zhotoviteľ bude informovať vlastníkov susedných budov, pozemkov a vlastníkov vedení a dotknutých inžinierskych sietí, o plánovaných prácach a obmedzeniach vyplývajúcich z postupu prác. V prípade, že bude potrebné zabezpečiť akýkoľvek súhlas /akceptáciu /povolenie od akéhokoľvek orgánu prípadne tretej osoby za účelom realizácie diela, je povinnosťou zhotoviteľa ho zabezpečiť na vlastné náklady.

**1.23** Zhotoviteľ je povinný nahradiť akékoľvek pokuty uložené štátnymi orgánmi v dôsledku vád a/alebo porušení právnych predpisov zistených pri zhotovení diela alebo v jeho dôsledku.

**2.** *Objednávateľ*

**2.1** Objednávateľ je oprávnený kedykoľvek vykonať kontrolu vykonávania diela. V prípade, ak objednávateľ zistí, že zhotoviteľ pri vykonávaní diela porušuje svoje povinnosti, je zhotoviteľ povinný bez akéhokoľvek odkladu odstrániť závady (chyby, nedostatky, nedorobky a pod.); ak tak zhotoviteľ neurobí do 5 pracovných dní, má objednávateľ právo od Zmluvy odstúpiť.

**2.2** Objednávateľ je oprávnený podať námietky proti pracovníkom zhotoviteľa, s ktorých prácou nie je spokojný.

**2.3** Stavebnotechnický dozor objednávateľa, resp. iné objednávateľom poverené osoby sú oprávnené dať pracovníkom zhotoviteľa príkaz prerušiť prácu, ak je ohrozená bezpečnosť uskutočňovanej stavby/diela, život alebo zdravie pracujúcich na stavbe, dielo nie je vykonávané v požadovanej kvalite alebo hrozia iné vážne škody a zodpovedný pracovník zhotoviteľa nie je dosiahnuteľný.

**Čl. XII - Životné prostredie**

**1.** Pre účely platnej legislatívy v oblasti životného prostredia sa predpokladá, že zhotoviteľ kontroluje a spravuje stavenisko.

**2.** Za účelom vyhnutia sa akýmkoľvek pochybnostiam, zhotoviteľ je zodpovedný za akékoľvek nedostatky z hľadiska predpisov životného prostredia, ktoré sa týkajú diela, staveniska a jeho okolia, a to tak počas vykonávania diela ako aj po jeho ukončení, ak nedostatky zapríčinil. V prípade nedostatkov zapríčinených zhotoviteľom, ktoré vedú ku škode na životnom prostredí, má objednávateľ právo na náhradu škody a súčasne uhradenie nákladov na asanáciu škôd voči zhotoviteľovi.

**Čl. XIII - Záručná doba zodpovednosť za vady**

**1.** Zhotoviteľ bude pri realizácii diela postupovať s odbornou starostlivosťou čo najšetrnejšie. Prípadné škody vzniknuté z tohto dôvodu budú opravené zhotoviteľom na jeho náklady bezodkladne, najneskôr však v lehote 10 dní od ich zapríčinenia.

**2**. Zhotoviteľ ručí za to, že dielo bude mať v dobe jeho odovzdania / prevzatia zmluvne dohodnuté vlastnosti, že zodpovedá technickým normám a predpisom, že počas záručnej doby bude mať dielo vlastnosti dohodnuté v tejto Zmluve, a že nemá nedostatky, ktoré by rušili alebo znižovali hodnotu a schopnosť jeho používania k obvyklým alebo v Zmluve predpokladaným účelom.

**3**. Záručná doba na dielo je 60 mesiacov a začína plynúť od protokolárneho prevzatia zhotoveného diela.

**4**. Počas trvania tejto Zmluvy a počas záručnej doby odstráni zhotoviteľ na žiadosť objednávateľa akékoľvek vytknuté vady diela, resp. chyby na diele, a to aj v prípade, ak dielo ešte nebude prevzaté, prípadne ukončené. Uvedené dojednanie sa vzťahuje na práce, alebo materiál potrebný na odstránenie vád, nedostatkov alebo opomenutia pri prácach (vrátane chýb, zanedbania alebo nedodržania zákonných požiadaviek, nariadení alebo povolení v dôsledku nedostatočne vykonaného dozoru). Všetky zákonné nároky objednávateľa z vád diela, zostávajú nedotknuté dojednaním v predchádzajúcej vete.

**5.** Na žiadosť objednávateľa je zhotoviteľ povinný bez zbytočného odkladu vady svojej dodávky odstrániť, i keď neuznáva, že za vady zodpovedá. V sporných prípadoch nesie náklady až do rozhodnutia o reklamácii zhotoviteľ.

**6**. Oznámenie vád (reklamácia) diela musí byť vykonané len písomne, inak je neplatné. Musí obsahovať označenie vady, miesto, kde sa vada nachádza a popis, ako sa vada prejavuje. Skryté vady, t .j. vady, ktoré objednávateľ nemohol zistiť pri prevzatí diela a vyskytnú sa v záručnej dobe, objednávateľ je povinný ich reklamovať u zhotoviteľa písomne.

**7.** Zhotoviteľ sa zaväzuje odstraňovať všetky vady zo záruky bezodkladne max. 48 hodín od doručenia písomného oznámenia objednávateľom. Zmluvné strany sa môžu v odôvodnených prípadoch dohodnúť aj na inej lehote, potrebnej na odstránenie vád. Havarijné stavy je povinný zhotoviteľ odstrániť obratom po ich nahlásení objednávateľom. Právo určenia, či ide o vadu, alebo havarijný stav, má objednávateľ.

**8.** V prípade výskytu akýchkoľvek vád diela má objednávateľ právo zvoliť si z nasledujúcich nárokov:

a) požadovať primeranú zľavu z ceny za dielo;

b) požadovať bezplatné prevedenie opravy diela, resp. dodanie chýbajúcich častí, výmeny častí diela a pod.; v prípade, ak sa zistí, že niektorá reklamovaná vada je dôsledkom vady použitého materiálu alebo technológie, je objednávateľ oprávnený požadovať a zhotoviteľ povinný vymeniť vadné materiály a/alebo technológie v celom diele, a to aj v prípade ak sa vada ešte nestala zrejmou vo všetkých prípadoch.

c) odstúpiť od Zmluvy;

d) iné práva podľa zákona, resp. podľa tejto Zmluvy;

Objednávateľ prednostne uplatní nárok a), alebo b), pokiaľ to bude pre neho účelné. Uplatnením si niektorých z vyššie uvedených nárokov nezaniká právo objednávateľa na náhradu škody, ktorá mu v súvislosti s vadou diela vznikla.

**11.** Zhotoviteľ odstráni zistené vady diela vyplývajúce zo záruky, ako aj navrhované v návode a jeho doplneniach podľa čl. X ods. 9 a z vykonaných kontrol, a to bez vyzvania. Zhotoviteľ je povinný ním navrhované opravy, úpravy, údržbu v rozsahu záruky poslať na odsúhlasenie objednávateľovi na schválenie.

**12**. Dielo má vady, najmä nie však výlučne, ak:

a) vykonanie diela nezodpovedá výsledku dohodnutému v tejto Zmluve,

b) príslušným STN a záväzným predpisom,

c) nie je vykonané v požadovanej kvalite,

d) vykazuje nedorobky (tzn. nie je vykonané v celom rozsahu podľa tejto Zmluvy),

e) neboli predložené doklady alebo sú vady v odovzdaných dokladoch,

f) má právne vady vyplývajúce z priemyselného alebo iného duševného vlastníctva alebo je zaťažené inými právami tretích osôb (napr.: vecné práva, obligačné práva),

**13**. V prípade omeškania zhotoviteľa so začatím odstraňovania vád a/alebo s odstránením vád v súlade s týmto článkom Zmluvy, má Objednávateľ právo požadovať zaplatenie zmluvnej pokuty vo výške 500 EUR za každý deň omeškania.

**Čl. XIV – Doručovanie**

**1.** Akékoľvek oznámenie alebo iný dokument, ktorý má byť doručený podľa tejto Zmluvy, ak táto Zmluva neustanovuje inak, bude vyhotovený písomne a môže byť doručený osobne, alebo doporučenou poštou, na adresu, uvedenú v tejto Zmluve ako miesto sídla, alebo na inú adresu, oznámenú druhej strane v súlade s týmto článkom.

**2**. Akékoľvek oznámenie alebo iný dokument bude považovaný za doručený, ak sa nepreukáže niečo iné:

- pri osobnom doručení v okamihu doručenia,

- pri odoslaní doporučenou poštou s doručenkou v deň, ktorý je uvedený na doručenke ako deň doručenia, prípadne v deň, keď sa zásielka vráti ako nedoručená,

- v prípade odoslania listovej zásielky doporučene bez doručenky sa bude zásielka považovať

za doručenú na tretí deň po jej odoslaní.

**Čl. XV – Predčasné ukončenie Zmluvy, Odstúpenie od Zmluvy**

**1.** Táto Zmluva môže byť predčasne ukončená z nasledujúcich dôvodov:

• odstúpením od Zmluvy

• písomnou dohodou zmluvných strán inak Zmluva končí splnením všetkých záväzkov podľa Zmluvy stranami.

**2.** Každá zo zmluvných strán má právo od Zmluvy odstúpiť v prípade, ak tak určuje táto Zmluva, alebo pri podstatnom porušení Zmluvy a to písomným oznámením druhej strane o odstúpení od Zmluvy, v prípade výskytu ktorejkoľvek zo skutočností oprávňujúcej príslušnú stranu na odstúpenie od Zmluvy.

**2.1** Odstúpením od Zmluvy zanikajú všetky práva a povinnosti zmluvných strán vyplývajúce z tejto Zmluvy, od momentu odstúpenia, okrem nárokov na náhradu škody, nárokov na zmluvné alebo zákonné sankcie a nárokov vyplývajúcich z ustanovení o poskytovaní záruky a zodpovednosti za vady tej časti diela, ktorá bola do odstúpenia zrealizovaná. Účinky odstúpenia od Zmluvy nastanú ku dňu doručenia oznámenia o odstúpení druhej zmluvnej strane.

**2. 2** Za podstatné porušenie Zmluvy sa považuje:

a) Omeškanie zhotoviteľa s časovým harmonogramom o viac ako 14 dní;

b) Nezačatie prác na stavbe v dohodnutom termíne;

c) Omeškanie zhotoviteľa s odovzdaním diela o viac ako 30 dní;

d) Ak zhotoviteľ bude vykonávať stavebné práce v rozpore s podmienkami dohodnutými v Zmluve alebo technologickými postupmi určenými platnými normami;

e) Ak zhotoviteľ bude postupovať pri výkone práce tak, že to bude nasvedčovať tomu, že zmluvný termín dokončenia diela, pre okolnosti na jeho strane, nebude dodržaný;

f) Ak objednávateľ neposkytne spolupôsobenie dohodnuté v tejto Zmluve pri zhotovovaní diela a toto nesplnenie zmarí u zhotoviteľa možnosť vykonať dielo;

g) Ak objednávateľ v rozpore s touto Zmluvou do 30 dní neprevezme ponúknuté a riadne dokončené dielo zhotoviteľom, alebo ani neurobí opatrenia nasvedčujúce ochote objednávateľa dielo prevziať;

h) Ak táto Zmluva spája s určitým porušením Zmluvy, právo tej – ktorej strany od Zmluvy odstúpiť;

i) Zistenie porušenia povinností zhotoviteľa majúcich za následok nesprávne zhotovovanie diela počas realizácie diela (t. j. výskyt väčšieho počtu nedostatkov diela, resp. výskyt podstatných vád diela, ktoré zhotoviteľ neodstráni v primeranej lehote napriek upozorneniu stavebného dozoru)

j) Omeškanie objednávateľa s platením oprávnene vystavených faktúr o viac ako 60 dní;

k) Vyhlásenie konkurzu na majetok zhotoviteľa;

l) Ak zhotoviteľ použije iné materiály ako tie, ktorých použitie nebolo odsúhlasené stavebno-technickým dozorom, objednávateľom a architektom / autorským dozorom.

m) Ak počas realizácie diela dôjde k poškodeniu diela alebo jeho časti, k poškodeniu alebo strate materiálov alebo technologického zariadenia a zhotoviteľ ich nenahradí na vlastné náklady a nezabezpečí, aby dielo vyhovovalo podmienkam tejto Zmluvy,

n) Ak zhotoviteľ nepoistí dielo, ako aj zodpovednosť za škodu spôsobenú voči tretím osobám podľa podmienok dohodnutých v tejto Zmluve, a neudržuje poistné zmluvy v platnosti;

o) Ak zhotoviteľ bez súhlasu objednávateľa postúpi práva a záväzky zo tejto Zmluvy na tretiu osobu;

p) Vykonanie akejkoľvek zmeny diela bez súhlasu objednávateľa;

q) Preukázané porušenie právnych predpisov SR a ES v rámci realizácie diela súvisiacich s činnosťou Zhotoviteľa;

r) Poskytnutie nepravdivých alebo zavádzajúcich informácií, resp. neposkytnutie informácií v súlade s podmienkami tejto Zmluvy zo strany zhotoviteľa.

**2.3** Účinky odstúpenia od Zmluvy sú nasledujúce:

a) práva a povinnosti strán vzniknuté do okamihu nadobudnutia účinnosti odstúpenia od Zmluvy naďalej trvajú;

b) ďalšie práva a povinnosti strán už nevznikajú a

c) všetky zabezpečovacie prostriedky poskytnuté zhotoviteľom objednávateľovi na základe tejto Zmluvy trvajú až do splnenia všetkých povinností zhotoviteľa zo Zmluvy.

1. Po predčasnom ukončení Zmluvy je zhotoviteľ povinný vyhotoviť „finančné vysporiadanie“ tejto Zmluvy. Finančné vysporiadanie sa stanoví vo výške pohľadávok, na ktoré majú strany nárok. Práce a dodávky realizované ku dňu odstúpenia od Zmluvy sa vyúčtujú podľa zmluvných cien v preukázateľnom rozsahu.
2. V prípade odstúpenia objednávateľa od tejto Zmluvy má objednávateľ v dôsledku podstatného porušenia tejto Zmluvy zo strany zhotoviteľa nárok na zaplatenie zmluvnej pokuty vo výške 20% z ceny diela vrátane DPH. Zaplatením zmluvnej pokuty nie je dotknutý nárok na náhradu škody.

1. V prípade odstúpenia od Zmluvy je zhotoviteľ povinný v lehote 7 dní od doručenia oznámenia o odstúpení od Zmluvy uvoľniť dielo, areál pre objednávateľa a po uplynutí tejto lehoty sa nesmie zdržiavať v areáli, v ktorom sa dielo nachádza.
2. Zhotoviteľ sa zaväzuje strpieť výkon kontroly/auditu súvisiaceho s dodávkou Tovaru, vykonaním Diela a poskytovaním Služieb kedykoľvek počas platnosti a účinnosti príslušnej Zmluvy o poskytnutí nenávratného finančného príspevku uzavretej Objednávateľom ako prijímateľom nenávratného finančného príspevku a jej príloh vrátane Všeobecných zmluvných podmienok pre také zmluvy a poskytnúť týmto orgánom riadne a včas všetku potrebnú súčinnosť.
3. Porušenie tejto povinnosti Zhotoviteľa je podstatným porušením Zmluvy, ktoré oprávňuje Objednávateľa od Zmluvy odstúpiť

**Čl. XVI - Sankcie za omeškanie**

**1**. V prípade omeškania s odovzdaním diela, má objednávateľ právo požadovať od zhotoviteľa zaplatenie zmluvnej pokuty vo výške 0,05 % z celkovej ceny diela bez DPH za každý deň omeškania, avšak len do lehoty max. 10 dní omeškania. V prípade, ak zhotoviteľ prekročí aj túto lehotu 10 dní omeškania, má objednávateľ právo požadovať od zhotoviteľa zaplatenie zmluvnej pokuty vo výške 0,5 % z celkovej ceny diela bez DPH za každý deň omeškania. Uhradením zmluvnej pokuty nezaniká objednávateľovi právo na náhradu škody vzniknutej z titulu omeškania.

**2.** Ak objednávateľ nezaplatí faktúru v dohodnutom termíne, je povinný zaplatiť úrok z omeškania stanovený zákonom.

**Čl. XVII - Záverečné ustanovenia**

**1.** Táto Zmluva nadobúda platnosť dňom podpisu oboma zmluvnými stranami a účinnosť dňom nasledujúcim po dni jej zverejnenia na webovej stránke objednávateľa [www.obeckucin.sk](http://www.obeckucin.sk) .

**2.** Dodatky k tejto Zmluve je možné uzatvoriť výlučne v súlade s ust. § 18 zákona o verejnom obstarávaní v platnom znení.

**3.** Všetky právne vzťahy, ktoré sú založené touto Zmluvou sa riadia výlučne slovenským právnym poriadkom. Pokiaľ nie je v tejto Zmluve uvedené inak, spravujú sa práva a povinnosti zmluvných strán podľa príslušných ustanovení slovenského Obchodného zákonníka č. 513/1991 Zb. v platnom znení a ďalšími slovenskými všeobecne záväznými právnymi predpismi.

**4.** Ak ktorékoľvek ustanovenie Zmluvy je alebo sa stane neplatným či nevykonateľným, jeho neplatnosť alebo nevykonateľnosť neohrozí platnosť ktoréhokoľvek iného ustanovenia Zmluvy. Strany súhlasia s tým, že vykonajú všetky kroky potrebné k dosiahnutiu rovnakého výsledku, ktorý zamýšľalo neplatné alebo nevykonateľné ustanovenie.

**5.** Táto Zmluva je vyhotovená v ôsmych vyhotoveniach, z ktorých šesť vyhotovení obdrží objednávateľ a dve vyhotovenia obdrží zhotoviteľ.

**6.** Všetky podmienky, ustanovenia a povinnosti vyplývajúce zo Zmluvy a jej príloh sú pre strany a ich prípadných zákonných nástupcov záväzné.

**7.** Zmluvné strany na znak súhlasu s obsahom tejto Zmluvy ako prejav ich slobodnej a vážnej vôle, túto vlastnoručne podpisujú.

Prílohy: č. 1 – rozpočet – výkaz výmer

V ............. dňa .................. V ................. dňa ..........................

Objednávateľ: Zhotoviteľ:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Starosta konateľ